క్రిస్ మార్టిన్
క్రిస్టోఫర్ ఆంథోనీ జాన్ "క్రిస్" మార్టిన్ 1977 మార్చి నెల 2 తారీఖున జన్మించాడు. అతను ఆంగ్ల భాషలో గాయకుడు, గేయ రచయిత మరియు వాద్యగాడు. కోల్డ్ ప్లే అనే వాద్య బృందంలో ముఖ్య గాయకునిగా ప్రఖ్యాతిగాంచాడు. అతను అమెరికన్ నటి అయినటువంటి గ్వైనెత్ పాల్ట్రోను వివాహం చేసుకొన్నాడు. ఆమె ద్వారా అతనికి ఇద్దరు పిల్లలు జన్మించారు.
క్రిస్ మార్టిన్ దీవోన్ లోని ఎక్సేటర్ లో జన్మించాడు. అతను తన తల్లిదండ్రుల యొక్క అయిదుగురు సంతానంలో పెద్దవాడు. అతని తండ్రి అయిన ఆంథోని మార్టిన్, లెక్కలు రాసేటటువంటి ఉద్యోగిగా పదవీవిరమణ చేసాడు మరియు అతని తల్లి అయినటువంటి ఎలిసన్ మార్టిన్ ఒక సంగీత ఉపాధ్యాయురాలు. మార్టిన్ తన యొక్క విద్యాభ్యాసాన్ని ప్రిపరేటరి ఎక్సేటర్ కేథేడ్రల్ పాఠశాలలో ప్రారంభించాడు. ఈ పాఠశాలలోనే మార్టిన్ నిక్ రెప్టన్ మరియు ఇవాన్ గ్రోనౌతో కలసి ద రాకింగ్ హాన్కీస్ అనే మొట్టమొదటి వాద్య బృందాన్ని ఏర్పాటు చేసాడు. వారి యొక్క మొట్ట మొదటి ప్రదర్శన ప్రేక్షకుల నుండి వ్యతిరేకతను ఎదుర్కొన్నది. మార్టిన్, ఎక్సేటర్ కేథేడ్రల్ పాఠశాల తరువాత డార్సేట్ లోని షేర్బార్న్ పాఠశాల లోని బాలుర స్వచ్ఛంద వసతి గృహంలో చేరాడు. ఈ పాఠాశాలలోనే మార్టిన్ భవిష్యత్తులో కోల్డ్ ప్లే బృంద నిర్వాహకుడైనటువంటి ఫిల్ హార్వేని కలుసుకుంటాడు. మార్టిన్ రామ్సే హాల్ లో ఉంటూ యూనివర్సిటీ కాలేజ్ లండన్ లో తన విద్యను కొనసాగిస్తాడు. అక్కడనే అతను ప్రాచీన ప్రపంచ విద్యలో మరియు గ్రీకు మరియు లాటిను భాషలలో మొదటి తరగతిలో ఉత్తీర్ణత సాధించి పట్టభద్రుడవుతాడు. అక్కడనే అతను కోల్డ్ ప్లే యొక్క భవిష్యత్తు బృంద సభ్యులైనటువంటి జానీ బక్లాండ్ ని, విల్ చాంపియన్ ని మరియు గై బెర్రీమాన్ ని కలుస్తాడు.
యూనివర్సిటీ కాలేజ్ లండన్ లో చదువుతుండగా మార్టిన్ జాని బక్లాండ్ ని, విల్ చాంపియన్ ని మరియు గై బెర్రిమాన్ ని కలిశాడు. వారంతా కలసి 1998 జనవరిలో కోల్డ్ ప్లే అనే రాక్ సంగీత బృందాన్ని ఏర్పాటు చేసారు. 2000 సంవత్సరంలో విడుదల చెయ్యబడిన వారి మొట్ట మొదటి ఆల్బమ్ ""పారాచ్యుట్స్" " ద్వారా ఆ బృందానికి ప్రపంచ వ్యాప్తంగా ఖ్యాతి మరియు విజయము లభించాయి. అప్పటి నుండి వారు "ఏ రష్ ఆఫ్ బ్లడ్ టు ద హెడ్", "లైవ్ 2003", "X & Y", "వివ ల విడ ఆర్ డెత్ అండ్ ఆల్ హిస్ ఫ్రెండ్స్", "ప్రోస్పెక్ట్స్ మార్చ్" మరియు "లెఫ్ట్ రైట్ లెఫ్ట్ రైట్ లెఫ్ట్" అనే చాలా ఆల్బమ్ లను విడుదల చేసారు.
ఒక కళాకారుడిగా మార్టిన్, ఎంబ్రాస్ ("గ్రావిటీ")మరియు జమిలియా (సి ఇట్ ఇన్ ఏ బోయ్స్ ఐస్) వంటి వివిధ నాటకాలకు పాటలు రాశాడు. రాన్ సేక్స్మిత్ మరియు ఇయన్ మేక్లోచ్ తో కలసి మార్టిన్ ఫాల్ట్లైన్ మరియు ద స్ట్రీట్స్ వంటివాకి పనిచేసాడు. అంతే కాక అతను బ్యాండ్ ఎయిడ్ 20 సింగిల్ అనే బృందం యొక్క "డు దే నో ఇట్స్ క్రిస్టమస్?" అనే దానికి కొన్ని పాటలను 2004 చివరలో పాడాడు. 2005 లో మార్టిన్, నెల్లి ఫర్తడోతో కలసి ఆమె యొక్క 2006లోని "లూస్" అనే ఆల్బమ్ లోని "ఆల్ గుడ్ తింగ్స్ (కం టు యాన్ ఎండ్)" అనే పాటకు నేపథ్య గానాన్ని అందించారు. మార్టిన్ మరియు నెల్లి ఫర్తడో 2002లో గ్లాస్టన్బ్యురేలో ప్రదర్శన ఇచ్చిన తరువాత వారు ఇద్దరు దంపతులు అయ్యారనే పుకార్లు కూడా వచ్చినవి. ఈ యొక్క పుకార్ల గురించి ఫర్తడో సరదాగా ఈ విదంగా అన్నారు "అవును అతను నా యొక్క ప్రేమికుడే కాని ఆ సంగతి అతనికి ఇంకా తెలియదు".
మార్టిన్ కి హిప్ హాప్ పట్ల ఉన్నటువంటి ఆసక్తి 2006లో రాప్పర్ జే-Z తో కలసి అతను చేసిన "కింగ్ డమ్ కమ్" అనే ఆల్బమ్ ద్వారా వెలుగులోకి వచ్చింది. మార్టిన్ "బీచ్ చైర్"గా పిలువబడే పాట కోసం కొన్ని తంత్రులను కలిపి జే-Z కి పంపించాడు మరియు జే-Z వాటిని హిప్ హాప్ నిర్మాత అయినటువంటి డాక్టర్ డ్రేకు పాటను పూర్తి చేయుటకు ఆ తంత్రులను ఉపయోగించే పనిని అప్పగించాడు. ఆ పాటను మార్టిన్ మరియు జే-Z కలిసి 2006 సెప్టెంబర్ 27 న జే-Z యొక్క యూరోపు యాత్ర సమయములో రాయల్ ఆల్బర్ట్ హాల్ వద్ద ప్రదర్శించారు. 2007లో మార్టిన్ స్విజ్ బీట్జ్ యొక్క మొట్టమొదటి మరియు ఒకే ఆల్బమ్ అయినటువంటి "వన్ మాన్ బాండ్ మాన్"లో పార్ట్ ఆఫ్ ద ప్లాన్ అనే పాట పాడారు. మార్టిన్, కన్యే వెస్ట్ తో కలసి ఒక సోలోకి పనిచేసారు మరియు వారితో కలిసి 2006లో అబ్బే రోడ్ స్టూడియో లోని కచేరిలో సాధన లేకుండానే పాల్గొన్నారు. హోమ్ కమింగ్ అఫ్ "గ్రాడ్యుయేషన్"కి నేపథ్య గానం అందించారు.
బ్రిటిష్ సంగీత బృందం అయిన రేడియో హెడ్ అనేది మార్టిన్ పై మొదటగా ప్రభావాన్ని చూపించినది. 2008లో మార్టిన్ "రోలింగ్ స్టోన్"కి ఇచ్చిన ముఖాముఖిలో ఈ విధంగా అన్నారు "ఒక్కోసారి నేను అనుకుంటాను, వారు (రేడియో హెడ్) పదునైన కత్తితో ముళ్ళపొదలన్నిటిని కత్తిరించిన తరువాత మేము వచ్చి ఇక్కడ మేడలు కట్టాము". రేడియో హెడ్ యొక్క "OK కంప్యూటర్" ఆల్బమ్ వంటి పాటలు రాయటానికి తన లైంగికత్వాన్ని వదులుకొంటాను అన్నాడు.
మార్టిన్ నార్వీజియన్ న్యూ వేవ్/సిన్త్ పాప్ బృందం ఆ-హ పట్ల తన కున్న అభిమానాన్ని ఎంతగానో చెప్పేవాడు. 2005లో అతను ఒక ముఖాముఖిలో ఈ విధంగా అన్నాడు "నేను నిన్న అంస్టర్డాంలో ఉన్నాను మరియు నేను వెంటనే ఆ-హా యొక్క మొట్టమొదటి పాటల రికార్డ్ ను విన్నాను". నేను దానిని ఎంత ప్రేమిస్తున్నాను అనేది గుర్తుచేసుకున్నాను. అది అత్యంత ఆశ్చర్యకరమైన పాటల రచన అని అన్నాడు. ప్రతి ఒక్కరు మమ్మల్ని ఏది ప్రభావితం చేసింది అని అడుగుతారు, మేము దేని నుండి అయితే దొంగిలించాలి అను కొన్నామో మరియు పెరిగే క్రమంలో వింటున్నామో అదే ఆ-హా బృందం మరియు నేను మొట్టమొదట ప్రేమించిన బృందం అని మార్టిన్ అంటాడు. అంతేకాక మార్టిన్ లివ్ టుగెదర్ అనే దానిని ఆ-హా బృందానికి చెందిన మగ్నే ఫురుహోల్మన్ తో కలసి ప్రదర్శించాడు.
U2, మార్టిన్ పైన సంగీతపరంగాను మరియు రాజకీయపరంగాను ఎంతో ముఖ్యమైన ప్రభావాన్ని చూపింది. మార్టిన్, "రోలింగ్ స్టోన్" పత్రిక యొక్క చిరకాలం ప్రముఖులుగా నిలచిపోయే "100 మంది అతి గొప్ప కళాకారులు" అనే శీర్షికలో U2 కి సంబంధించిన భాగంలో ఇలా అన్నాడు "నేను ప్రతి వారాంతంలోను ఇర్లాండ్ కి టిక్కెట్లు కొనుక్కొని వెళ్లి U2 ద్వారం వద్ద వేలాడబడకపోయినా U2 బృందం యొక్క పాటల పట్టిక ఒక్కటి మాత్రమే నా హృదయంలో సమూలంగా నిలిచింది". "ద ఆన్ఫర్గెటబుల్ ఫైర్" లోని మొదటి పాట అయినటువంటి "ఏ సార్ట్ ఆఫ్ హోమ్ కమింగ్" మార్టిన్ కు ముందు నుంచి మరియు వెనక నుంచి కూడా తెలుసు అంటాడు. ఆ పాట ఉత్సాహాన్ని కలిగించేది గాను, అద్భుతం గాను మరియు అందంగాను ఉంటుందంటాడు. ఆ పాట తనకు పుట్టబోయే బిడ్డ కొరకు పాడినటువంటి మొట్టమొదటి పాటలలో ఒకటి అంటాడు. మార్టిన్, తన యొక్క సేవా దృక్పదం పైన మరియు రాజకీయ భాగస్వామ్యంలోను తన పై బోనో యొక్క ప్రభావాన్ని గురించి మాట్లాడుతుంటాడు, అంతేకాక అతను తన స్నేహితులతో తనను తాను సరదాగా క్రోనో అని పిలుచుకొని హాస్యమాడుతుంటాడు.
మార్టిన్ అన్ని రకాలైనటువంటి సంగీతాల పట్ల సుముఖంగా ఉండేవాడు. అతను ఇతర కళాకార బృందాలైనటువంటి మాంచెస్టర్ రాక్ బృందం ఒయాసిస్, ఐరిష్ పాప్ బృందం అయినటువంటి వెస్ట్ లైఫ్, బ్రిటీషు పాప్ బృందాలైన గరల్స్ ఎలవుడ్ మరియు టేక్ దట్, అమెరికా బృందాలైన ఐస్లే మరియు యల్ల్యూర్, ఇంకా కనడియన్ ఇండి రాక్ బృందం అయిన ఆర్కేడ్ ఫైర్ వంటివాటికి అభిమానిగా పేరుపొందాడు. లియోన లెవిస్, నొయిల్ గల్లఘేర్ మరియు కైలే మినోగ్ వంటి సోలో పాటలు పాడే వారిని కూడా అభిమానించేవాడు. అంతేకాకుండా అతను న్యు ప్రోగ్ గ్రూప్ యొక్క మ్యూస్ కూడా తనను ప్రభావితం చేసాడని చెప్పాడు.
మార్టిన్ మరియు కోల్డ్ ప్లేకి గిటారు వాధ్యకుడు అయినటువంటి జాన్ బుక్లాండ్ "షాన్ ఆఫ్ ది డెడ్" అనే చిత్రంలో ఫిక్షనల్ చారిటి జాంబైడ్ కి మద్దతుదారుడిగా అతిథి పాత్రలో నటించారు. మార్టిన్ ఇదే చిత్రంలో రెండవ అతిథి పాత్ర అయినటువంటి, చనిపోయిన తరువాత మానవాతీత శక్తుల వల్ల తిరిగి బ్రతికించబడిన పాత్రలో నటించాడు. 2006లో మార్టిన్, రికీ గెర్విస్ మరియు స్టీఫెన్ మర్చంట్ సృష్టించిన కామెడి "ఎక్స్ట్రాస్" రెండవ సంచిక నాలుగవ అంకంలో ఒక అతిథి పాత్రలో నటించాడు. అంతే కాక 2009 నాటి చిత్రమైనటువంటి "బ్రునో" అలాంగ్ సైడ్ బోనోలో ముగింపు పేర్లు అయిన స్టింగ్ స్లాష్, స్నూప్ డోగ్గ్ మరియు ఎల్టన్ జాన్ వచ్చేటప్పుడు పాడేటటువంటి పాటలో కనిపిస్తాడు. మార్టిన్, సిద్ జేమ్స్ ఎక్స్పీరియన్స్ అనే దానిలో ఒక సంగీత ప్రదర్శనకు సంబంధించిన అతిథి పాత్రలో కనిపించాడు.
మార్టిన్ న్యాయబద్దమైన వ్యాపారానికి సంబంధించి నిర్భయంగా మాట్లాడేవాడు. ఆక్ష్ఫామ్ అనే స్వచ్చంద సంస్థ చేసిన మేక్ ఫెయిర్ ట్రేడ్ అనే ఉద్యమంలో విస్తృత పాత్రను పోషించారు. అతను స్వయంగా ఘనా మరియు హైతి దేశాలలో పర్యటించి అక్కడి రైతులతో కలసి మరియు వారితో మాట్లాడి అన్యాయమైనటువంటి వ్యాపార విధానాల ప్రభావాలను అర్ధం చేసుకున్నాడు. అతను ప్రదర్శన ఇస్తున్నప్పుడు అతని యొక్క ఎడమ చేతి వెనుక భాగంలో "మేక్ ట్రేడ్ ఫెయిర్" అని కాని దానికి సమానార్ధాన్ని ఇచ్చే "MTF " అనికాని వ్రాసుకుంటాడు మరియు అతని పియానో పైన కూడా "MTF " అనే ప్రత్యేకంగా కనిపించే ముద్రను చూడవచ్చు.
అతను US అధ్యక్షుడైనటువంటి జార్జ్ డబ్ల్యు బుష్ ని మరియు ఇరాక్ లోని యుద్ధాన్ని బహిరంగంగా విమర్శించేవాడు. మార్టిన్ డెమోక్రటిక్ పార్టీ తరుపున అధ్యక్ష పదవికి ప్రతిపాదించబడిన జాన్ కెర్రీకి బలమైన మద్దతుదారుడు మరియు 2004 గ్రామి అవార్డ్ ల నుండి తన యొక్క "క్లాక్స్"కి రికార్డ్ ఆఫ్ ద ఇయర్ అవార్డును స్వీకరిస్తూ ఇచ్చిన ఉపన్యాసంలో ఇది మరింత కొట్టవచ్చినట్లు తేట తెల్లమైనది. 2008లో డెమోక్రటిక్ పార్టీ తరుపున అధ్యక్ష పదవికి ప్రతిపాదించబడిన వ్యక్తికి మద్దతును ఇచ్చాడు మరియు 2008 అక్టోబర్ 25 "శనివారం రాత్రి ఇచ్చిన ప్రత్యక్ష ప్రదర్శన" "ఎల్లో" ముగింపు సమయంలో బరాక్ ఒబామాకి గుర్తింపు వచ్చేలా చేసాడు.
2006 ఏప్రిల్ 1వ తేదీన "ద గార్డియన్" పత్రిక మార్టిన్, బ్రిటీషు కన్సర్వేటివ్ పార్టీ నాయకుడైనటువంటి డేవిడ్ కామెరాన్ కి మద్దతునిస్తున్నాడని మరియు ఆ పార్టీ కోసం ఒక ప్రముఖ అంశంతో కొత్త పాటను "టాక్ టు డేవిడ్" అనే పేరుతో వ్రాసాడు అని ప్రకటించింది. కాని తరువాత ఆ ప్రకటన ఏప్రిల్ నెలలోని మూర్ఖుల హాస్యమని నిరూపించబడింది.
మార్చి 2009 ఆస్ట్రేలియా పర్యటనలో, విక్టోరియా మరియు క్వీన్లాండ్ లో సంభవించిన అడవులు తగలబడటము మరియు వరదలకు సహాయంగా SCG సిడ్నీలో ఏర్పాటు చేసిన కచేరిలో మార్టిన్ మరియు కోల్డ్ ప్లే ప్రారంభ ప్రదర్శన ఇవ్వటం జరిగింది. చివరి పాట అయినటువంటి "ఫిక్స్ యు" పాడుతుండగా మార్టిన్ వేదిక పై నుండి దూకి వేలమంది అభిమానులు వెంటాడుతుండగా గుంపులో నుండి పరుగు తీసాడు. ఆ పాట అతను తిరిగి వేదిక మీదకు వచ్చే సరికి అయిపోవచ్చింది. కాని అతను ఆఖరి చరణాన్ని అతికష్టం మీద పాడగలిగాడు. అతను బాగా అలసిపోవటం వలన అతను ప్రేక్షకుల చేతనే ఆ ఆఖరి చరణాన్ని తన తరపున పాడనివ్వవలసి వచ్చింది. ప్రదర్శన చివరలో అతను ఎవ్వరూ బాధపడలేదని భావిస్తున్నాను అని అన్నాడు. ప్రదర్శన అనంతరం అతను వడదెబ్బతో బాధపడటం వలన వేదిక వెనుక భాగంలో ఒక అరగంట సేపు పడుకోవలసి వచ్చింది అని వార్తలు వచ్చాయి. ఆ బృందం అప్పటికే అమ్మబడిన పాటను ఆ రాత్రి సిడ్నీలో పాడటం జరిగింది.
మార్టిన్ శాఖాహారి మరియు యోగా సాధన చేస్తాడు. అతనికి పొగ త్రాగటం మరియు మద్యం తాగటం లాంటి అలవాట్లు లేవు.
2005లో "రోలింగ్ స్టోన్" పత్రికకు ఇచ్చిన ముఖాముఖిలో మార్టిన్ తన యొక్క మత విశ్వాసాలను ఈ విధంగా వెల్లడించాడు. నీవు దేని వంకైనా చూసినప్పుడు దానిలోని అద్భుతత్వాన్ని చూసి అచ్చెరువొందకుండా ఎలా ఉంటావు అని ప్రశ్నిస్తాడు. అదే ముఖా ముఖిలో అతను, ఆధ్యాత్మిక సందిగ్దంలో తను గడిపిన కాలాన్ని గురించి ఈ విధంగా మాట్లాడాడు " నేను 16 సంవత్సరాల వయసు నుండి 22 సంవత్సరాల మధ్య కాలంలో దేవుడు, మతము, మూఢ నమ్మకాలు, న్యాయ విచారణ వంటి అంశాలకు సంబంధించిన మరియు మానవాతీత శక్తులకు సంబంధించిన ఒక సంఘర్షనాత్మకమైన మరియు సందిగ్ద కాలాన్ని గడిపాను". ఏమైనప్పటికీ 2008లోని ఒక ముఖాముఖిలో అతను ఈ విధంగా అన్నారు.